open-index/open-wikipedia-markdown huggingface dataset:
Emmanuelle Charpentier

**Emmanuelle Marie Charpentier** (sündinud 11. detsembril 1968) on Prantsuse professor, mikrobioloogia-, geneetika- ja biokeemia. 2020. aastal sai Charpentier koos Ameerika Ühendriikide biokeemiku Jennifer Doudnaga Nobeli keemiaauhinna. Tegemist oli esimese Nobeli auhinnaga teaduse alal, mis anti samal aastal kahele naisteadlasele.

## Tunnustus
*2016 – Wilhelm Exneri medal

## Viited

## Välislingid

* Niklas Pollard, Douglas Busvine, Daniel Trotta. Creators of gene 'scissors' clinch Nobel as women sweep chemistry. Reuters, 7.10.2020
UEFA Meistrite Liiga 2020–2021

**UEFA Meistrite Liiga 2020–2021** hooaeg oli Euroopa parimate klubimeeskondade vaheliste võistluste 29. hooaeg (UEFA Meistrite Liiga eelkäija, Euroopa karikavõistluste 66. hooaeg).

Kaitsev meister oli Müncheni Bayern. Meistrite Liiga hooaja 2020–21 finaal toimus 29. mail 2021 İstanbulis Atatürki Olümpiastaadionil. Finaalis alistas Chelsea esimest korda Meistrite Liiga finaali jõudnud Manchester City tulemusega 1:0. See oli kolmas kord Meistrite Liiga ajaloos, kui finaalis mängisid ainult Inglismaa klubid. Chelseal oli see Meistrite Liigas teine tiitel (esimene võit saavutati hooajal 2011–12, kui alistati Müncheni Bayern).

## Alagrupiturniir

;A-alagrupp
* Müncheni Bayern
* Madridi Atlético
* Salzburgi Red Bull
* Moskva Lokomotiv
;B-alagrupp
* Madridi Real
* Donetski Šahtar
* Inter
* Mönchengladbachi Borussia
;C-alagrupp
* Porto
* Manchester City
* Olympiakós
* Marseille
;D-alagrupp
* Liverpool
* Amsterdami Ajax
* Atalanta
* Midtjylland

;E-alagrupp
* Sevilla
* Chelsea
* Krasnodar
* Rennes
;F-alagrupp
* Peterburi Zenit
* Dortmundi Borussia
* Lazio
* Club Brugge
;G-alagrupp
* Juventus
* Barcelona
* Kiievi Dinamo
* Ferencvárosi
;H-alagrupp
* Paris Saint-Germain
* Manchester United
* Leipzig
* İstanbul Başakşehir

Esimest korda osalesid Meistrite Liiga alagrupiturniiril Krasnodar, İstanbul Başakşehir ja Rennes. Lisaks osales esimest korda Meistrite Liiga alagrupiturniiril korraga kolm Venemaa klubi.

## Finaal

## Suurimad väravakütid

## Välislingid
* UEFA Meistrite Liiga UEFA lehel
Ewoks

**"Ewoks"** on aastatel 1985–1986 toodetud joonissari, mis põhineb George Lucase filmi "Tähtede sõda: osa VI – Jedi tagasitulek" tegelastel (ewokid).

Sarjast toodeti kaks hooaega kokku 26 osaga ning seda näitas 7. septembrist 1985 kuni 13. detsembrini 1986 ABC.
Star Wars: Osa II – Kloonide rünnak

"**Star Wars: Osa II – Kloonide rünnak**" on teine osa George Lucase "Star Warsi" filmisaagast. Selle eellugu on 1999. aasta film "Star Wars: Osa I – Nähtamatu oht" ja järg "Star Wars: Osa III – Sithi kättemaks".

## Välislingid
*
Barnim II (Pommeri)

**Barnim II** (u. 1277 – 28. mai 1295) oli Pommeri hertsog.

Barnim oli hertsog Barnim I ja selle kolmanda naise Mechtildi poeg. Barnimi isa suri 1278. aastal, kui ta veel laps oli. Ta oli titulaarne kaasvalitseja koos noorema venna Otto I-ga ja temast palju vanema poolvenna Bogislaw IV-ga, kelle käes oli tegelik võim. Ema eestkoste all ei olnud Barnimil tegelikku võimu 1294. aastani, kui tema ja Otto said oma osa Pommerist valitseda.

Ta tapeti järgmisel aastal Ueckermünde nõmmel vihase abikaasa poolt, kelle naise ta olla võrgutanud. Temast ei jäänud lapsi maha ning Pommerit valitsesid pärast tema surma Bogislaw ja Otto.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Esimene ordu

**Esimene ordu** (First Order) on väljamõeldud autokraatlik sõjaväeline valitsus George Lucase "Star Warsi" filmisaagas. Selle eelkäija oli Galaktika Impeerium.

Seda kujutatakse filmides "Star Wars: Jõud tärkab", "Star Wars: Viimased Jedid" ja "Star Wars: Skywalkeri tõus".
Darth Bane

**Darth Bane** on tegelane "Star Warsi" ulmemaailmas. Ta on üks kuulsamaid Sithi isandaid. Ta mõtles välja tähtsaima Sithi reegli: korraga võib olla ainult kaks Sithi isandat, meister ja ta õpilane.
Bogislaw IV (Pommeri)

**Bogislaw IV** (suri 19. veebruaril 1309 või 24. veebruaril 1309) Pommeri dünastiast oli Pommeri hertsog kolmkümmend aastat.

Bogislaw oli hertsog Barnim I vanim poeg. Ta oli isa surma ajal 1278. aastal täiskasvanu, olles olnud 1276. aastast kaasvalitseja. Tema poolvennad Barnim II ja Otto I olid veel alaealised ja nii oli ta sel ajal Pommeri ainuvalitseja.

1280. aastate alguses oli Bogislaw haaratud sõtta Brandenburgiga. Sel ajal abiellus ta Johann I tütre ja valitseva markkrahvi Otto IV õe Mechtildiga, kuid kõik tema teadaolevad lapsed olid teisest abielust Rügeni vürsti Wizlaw II tütre Margarethega.

1290. aastatel, kui tema vennad olid täisikka jõudnud, jaotati Pommeri nende vahel, kusjuures Bogislaw sai endale Wolgasti. Barnim II suri varsti pärast seda ja Otto valitses Szczecinis.

14. sajandil asus ta liitu tulevase Poola kuninga Władysław I Łokietekiga. Ta osales edutult kümnendi väldanud Brandenburgi sõja avaetappidel. Ta suri 1309. aastal, jättes oma osa Pommerist oma pojale Wartislawile.

## Lapsed

* Eufemia
* Wartislaw
* Elisabeth (1291–1349)
* Jutta
* Margaretha
* tõenäoliselt veel üks tütar, Euphemia

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Oriflame

**Oriflame Holding AG** on suhtlusmüügile tuginev ilufirma, mis tegeleb *wellness*-, nahahooldus-, kosmeetika-, hügieeni- ja juuksehooldustoodete ning aksessuaaride arendamise, kujundamise, tootmise ja ülemaailmse turustamisega. Oriflame tegutseb otsemüügi valdkonnas ja selle asutasid Rootsis 1967. aastal vennad Jonas af Jochnick, Robert af Jochnick ja Bengt Hellsten. Oriflame'i peakontor asub Šveitsis Schaffhausenis ja registrijärgne asukoht on Rootsis Stockholmis. Oriflame Holding AG aktsiatega kaubeldi Nasdaqi Stockholmi börsil kuni börsilt lahkumiseni 17. juulil 2019. 

## Ettevõttest

Ettevõttes töötab umbes 6000 töötajat, valikus on 1000 toodet ja käive on üle 1,3 miljardi euro. Oriflame tegutseb enam kui 60 riigis, kus selle ilutooteid turustab üle 3 miljoni Oriflame'i partneri. 
Turundus ja müük toimub veebis, 2019. aastal esitatakse veebis 96% ettevõtte globaalsetest tellimustest, millest 55% mobiilseadmetes.  Turundus ja tellimuste esitamine toimub ka kataloogide kaudu, mida avaldatakse ligikaudu 17 korda aastas, millest kaks viimast kataloogi 16 ja 17 on eriti paksud jõulukataloogid. Kataloogide tootmine on jagatud viie piirkonna vahel: Aafrika, Aasia, Kesk- ja Ladina-Ameerika, Ida-Euroopa ja Lääne-Euroopa, millest igaüks avaldab igale piirkonnale ainulaadse kohalikule turule kohandatud kataloogi.

## Koostöö koolide ja ülikoolidega
Ettevõte on üks Stockholmi Majandusülikooli partnerprogrammi liikmetest, kes toetab ülikooli rahaliselt ja teeb tihedat koostööd teaduse ja hariduse valdkonnas.

## Oriflame ja heategevus
Oriflame Holding AG toetab globaalseid heategevusorganisatsioone, sealhulgas World Childhood Foundationit, mille asutasid Rootsi kuninganna Silvia koos Oriflame'i ja Af Jochnick Foundationiga. Lisaks toetab Oriflame ka kohalike turgude heategevusprojekte.

## Viited

## Välislingid
Otto I (Pommeri)

**Otto I** (1279 – 31. detsember 1344) oli Pommeri-Stettini hertsog.

Hertsog Barnim I ja selle kolmanda naise Mechtildi noorim poeg Otto oli titulaarne kaasvalitseja koos oma vanema venna Barnim II ja temast palju vanema poolvenna Bogislaw IV-ga.

Bogislaw oli tegelik ainuvalitseja, kui Barnim ja Otto lapsed olid, ja alles 1294. aastal jagasid nooremad võimu vanema vennaga. 1295. aastal, kui Barnim suri, jagasid vennad Pommeri, Otto sai Stettini ja Bogislaw sai Wolgasti.

1296. aastal abiellus Otto krahv Gerhard II tütre Elisabethiga. Nende lapsed olid Barnim III ja Mechtild.

1320. aastast oli Barnim (III) Otto kaasvalitseja.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Fabio Strinati

**Fabio Strinati** (sündinud 19. jaanuaril 1983 San Severino Marches) on itaalia luuletaja, pianist, helilooja ja esperantist. 

2014. aastal esikraamatuna ilmunud luulekogule "Pensieri nello scrigno. Nelle spighe di grano è il ritmo" on igal aastal viljakalt lisa tulnud, lisaks on ta kirjutanud aforismiraamatu.

Strinati elab ja töötab Esanatoglias Macerata provintsis Marche maakonnas.

Tema luuletusi on tõlgitud katalaani, inglise, saksa, hispaania, horvaadi, bosnia, albaania, esperanto ja makedoonia keelde.

## Teosed

* "Pensieri nello scrigno. Nelle spighe di grano è il ritmo"; luule, Ass. Culturale Il Foglio, Piombino 2014, ISBN 978-88-76065279
* "Un'allodola ai bordi del pozzo"; luule, Ass. Culturale Il Foglio, Piombino 2015, ISBN 978-88-76065910
* "Dal proprio nido alla vita"; luule, Ass. Culturale Il Foglio, Piombino 2016, ISBN 978-8876066405
* "Aforismi scelti. Vo. 2"; aforismid, Ass. Culturale Il Foglio, Piombino 2017, ISBN 978-8876067174
* "Al di sopra di un uomo"; luule, Ass. Culturale Il Foglio, Piombino 2017 ISBN 978-8876066573
* "Sguardi composti… e un carosello di note stonate"; luule itaalia ja hispaania keeles, Apollo Edizioni, Bisignano 2018, ISBN 978-88-94921380
* "L'esigenza del silenzio"; luule, La Mezzelane Casa Editrice, Santa Maria Nuova 2018, ISBN 978-88-33280264
* "Lungo la strada un cammino"; luule, Transeuropa, Massa 2019, ISBN 978-88-31249072
* "Discernimento atrabile"; luule, Macabor, Francavilla Marittima 2019, ISBN 978-88-85582750
* "Concertino per melograno solista"; luule, Apollo Edizioni, Bisignano, ISBN 978-88-31202008
* "Quiete"; haikuluule, Ass. Culturale Il Foglio, Piombino 2019, ISBN 978-88-76067754
* "Anime tranciate"; luule, CTL Editore Livorno 2020, ISBN 9788833872421
*"Frugale trasparenza"; luule/ palve, Edizioni Segno 2020, ISBN 9788893185639
*"Obscurandum"; luule, Fermenti Editrice 2020, ISBN 978-88-94978292
* "La Calabria e una pagina"; luule, Meligrana, Tropea 2020, ISBN 978-88-94992717
* "Toscana-Venezia solo andata"; luule, Calibano, Novate Milanese 2020, ISBN

## Diskograafia
* *L'attesa, sperimentale/alternativo*, 2020, Alberto Nemo (voce e musica); testi di Fabio Strinati, MayDay.
* *Chiaroscuro Estemporaneo*, 2021, Fabio Strinati, pianoforte, Ema Vinci Records.
* *Per un flebile impulso ogni singola nota nel taccuino promemoria*, 2021, pianoforte, RadiciMusic Records.
* *Sette brani di bosco, armoniosamente malinconici, e alcune meste gaiezze nel suono d'autunno*, 2022, pianoforte, RadiciMusic Records.
* *Otto brani facili per i bambini ucraini*, 2022, pianoforte, RadiciMusic Records.
* *I nastri della cantina*, 2022, pianoforte ed elettronica, Ema Vinci Records.
* *Improvvisazioni notturne della malinconia in fase di accordatura Beyer*, 2022, pianoforte, RadiciMusic Records.
* *I colori del vino e una foglia di Bacco*, 2023, pianoforte, RadiciMusic Records.
* *Epitaffi torbosi. Sei brani tascabili per pianoforte e contrabbasso*, 2023, Fabio Strinati e Raffaele Barbaresi, RadiciMusic Records.
Wartislaw IV

**Wartislaw IV** või **Vartislav IV** (enne 1290 – 1. august 1326) oli Pommeri-Wolgasti hertsog 1309. aastast kuni oma surmani. Ta oli Pommeri hertsogi Bogislaw IV ja selle naise Margarethe ainus poeg.

Vartislaw IV abiellus Lindow-Ruppini krahvi Ulrich I tütre Elisabethiga; nad said kolm poega: Bogislaw V, Barnim IV ja Wartislaw V.

1309. aastal sai Vartislav IV oma isa asemel Pommeri-Wolgasti hertsogiks ja 1317. aastal sai Brandenburg-Stendali markkrahvilt Waldemarilt lääniks Schlawe ja Stolpi maad. Pärast Valdemari surma 1319. aastal oli tema alaealine nõbu ja pärija Heinrich II Vartislavi eestkoste all, kuid tema plaanid saavutada võim Brandenburgi üle purustas Saksamaa kuningas Ludwig IV, kes andis margi 1323. aastal lõpuks oma pojale Ludwig V-le.

1321. aastal sõlmis Vartislav oma emapoolse onu Rügeni vürsti Wizlaw III-ga pärimislepingu ja nägi pärast tema surma 1325. aastal võimalust ühineda Rügeni vürstkonnaga, siis Taani lään. Kuid Taani kuningas Christoffer II läänistas endistest lubadustest hoolimata Mecklenburgi ja Werle vürstidele, vallandades seeläbi pärilussõja, milles Vartislavi alaealised pojad pidid kuningas Christofferi vastase Holsteini krahvi Gerhard III ja Pommeri-Stettini hertsogi Barnim III toel võitlema pärandi eest, kuni Mecklenburg 1328. aastal Rügenist loobus.
Klišee (trükindus)

**Klišee** on trükinduses puust, metallist, linoleumist või paksust nahast kõrgtrükiplaat, millesse kujutis on sisse lõigatud, graveeritud või söövitatud.

## Materjal
Klišee võib olla tsink- või vaskplaat, fleksotrükis ka fotopolümeermaterjalist. 1950. kuni 1970. aastatel kasutati raamatutrükis ka alumiinium- ja magneesiumklišeesid, kuid nende vähene vastupidavus ei õigustanud end. Klišee vastupidavuse parandamiseks on rakendatud selle galvaanilist katmist.

## Ajaloost
Eristatakse joonklišeed, mille kujutis koosneb selgetest joontest, ja võrkklišeed, millega saab trükkida toonkujutisi, näiteks fotosid.

Joonklišeed kujunesid 16.-17. sajandi graveeritud pitsatitest suuremõõdulisteks pronksist või vasest kõrgtrükiplaatideks. 18. sajandil tuli vaskplaadi asemele tsinkklišee, mis valmistati fototehnilise menetlusega. Täiustatud joonklišee leiutajaks peetakse Carl Angereri 1870. aastal.

Võrkklišee võttis 1881. aastal kasutusele Georg Meisenbach; selle puhul kanti toonkujutisele raster, mis jaotas kujutise punktideks - see võimaldas kõrgtrükimenetlusel trükkida fotosid.

## Rakendused tänapäeval
### Trükinduses
Ofsettrüki võidukäik tõrjus klišeetrüki trükinduses kõrvale, kuid klišeed kasutatakse siiamaani suru-, pime- ja fooliumtrükiks.

### Nahkehistöös
Nahkehistöös nimetatakse klišeetehnikaks joonklišee abil kujutise vajutamist nahale.

## Vaata ka
* Stereotüüp
* Fotogravüür

## Viited
Meirāni

**Meirāni** on küla (*ciems*) Lätis Madona piirkonnas Indrāni vallas. Asub Aiviekste jõe kaldal, Riiast 195 ja endisest piirkonna keskusest Lubānast 11 kilomeetri kaugusel.

Külas on raamatukogu. Seal asuvad bussipeatused Meirānu tautas nams ja Meirāni.

Küla oli vanasti Meirāni valla keskuseks. Aastal 1935 rajati sinna Meirāni raudteejaam. Aastal 1944 toimusid küla ümbruskonnas lahingud, mille käigus hävis üle Aiviekste jõe viinud sild. Aastal 1963 lõppes raudteel reisirongiliiklus, jaam suleti aastal 1990.  Aastail 2009–2021 kuulus küla Lubāna piirkonda.

Küla lähistel asuvad Meirāni muinaskalmed ehk Sõjahauad on muinsusmälestistena regionaalse kaitse all.

Üks Meirānis kasvav pärn ja üks tamm on looduskaitse all. Külla ulatub kaitsealune  Lubāna-Meirāni allee.

## Elanike arv


* 130 (1970)
* 137 (1979)
* 121 (1989)
* 128 (2000)
* 125 (2011)

* 103 (2015)
* 104 (2017)
* 97 (2021)
* 92 (2025)


## Viited
Õnneli Matt

**Õnneli Matt** (sündinud 30. aprillil 1988) on Eesti ettevõtja ja ühiskonnaaktivist. '''

2017. aastal asutas ta mittetulundusühingu Arvamus, mis peaks seisma sõna-, arvamuse- ja mõttevabaduse eest Eesti ühiskonnas. 

Alates 2007. aastast on ta Kaitseliidu Tallinna maleva tegevliige.

Õnneli Matt on õigusbüroo ÕIGUSNÕU (asutatud 2004) tegevjuht ning juristina keskendunud perekonnaõiguse ja lepitusmenetluse valdkonnale.

Õnneli Matt sattus laiema ühiskondliku tähelepanu alla 2020. aastal koondades kodanikke, kes said vandeadvokaat Robert Sarve käest põhjendamatuna tunduva nõudekirja seoses oma arvamuse avaldamisega sotsiaalmeedias või kommentaariumites.

## Viited
Klišee

**Klišee** (prantsuskeelsest sõnast *cliché* 'trükiklišee', 'trükiklots') on üldnimetus kirjanduses ja kunstis kasutatava kulunud, palju tarvitatud väljendi, kujundi, motiivi või vormikäsitluse kohta. Teadlikult on klišeesid kasutatud postmodernismis.

## Vaata ka

* Stereotüüp
* Arhetüüp
* Idioom
* Slogan
* Kitš

## Viited
Jesse Blacker

**Jesse Blacker** (sündinud 19. aprillil 1991 Torontos) on Kanada-Kasahstani jäähokimängija, kes mängib kaitsjana KHL-i klubis Jekaterinburgi Avtomobilist.

Aastatel 2007–2009 mängis ta Ontario Hockey League'i (OHL) klubis Windsor Spitfiresis ja seejärel kaks hooaega Owen Sound Attackis. 2009. aastal tuli ta OHL-i meistriks Spitfiresiga ja 2011. aastal Attackiga.

2009. aastal valis Toronto Maple Leafs ta NHL-i ''draft''is 58. valikuna. Maple Leafsiga sõlmis ta lepingu 2010. aastal. Blacker mängis Maple Leafsi noorteklubis Toronto Marlies American Hockey League'is (AHL), kuid Maple Leafsi meeskonda ta ei jõudnud.

2013. aasta novembris liitus ta Anaheim Ducksiga. Ta asus mängima Ducksi noorteklubis Norfolk Admirals. NHL-is debüteeris Blacker Ducksi meeskonnas 28. novembril 2014 mängus Chicago Blackhawksi vastu, kuid see on jäänud tema ainsaks mänguks NHL-is. Hiljem mängis AHL-is veel San Antonio Rampage'i ja Texas Starsi ridades.

Hooajal 2016–17 mängis Blacker Saksamaa kõrgliiga klubis Thomas Sabo Ice Tigers. Ta oli sel hooajal Shawn Lalonde'i kõrval liiga resultatiivseim kaitsemängija (8+26). 2017. aasta juunis liitus Blacker KHL-i klubiga Kunluni Red Star, kus mängis ühe hooaja. Aastatel 2018–2021 mängis ta KHL-is  Nur-Sultani Barõsi ridades. 2021. aasta mais sõlmis ta kaheaastase lepingu Jekaterinburgi Avtomobilistiga.

Barõsis mängides sai ta Kasahstani kodakondsuse ning ta on kuulunud Kasahstani jäähokikoondisse.

## Viited

## Välislingid
* Jesse Blacker KHL.ru lehel
* Jesse Blacker NHL.com lehel
* Jesse Blacker hockeydb.com lehel
Jaunlubāna raudteepeatus

**Jaunlubāna raudteepeatus** on endine raudteepeatus lõpetamata jäänud Riia–Ērgļi–Madona–Lubāna–Kārsava raudteel Madona piirkonna Indrāni vallas.

Peatus asus Madona raudteejaamast 29,3 ja Riia jaamast 186 km kaugusel Madona–Lubāna raudteelõigul. Peatus oli nime saanud Aiviekste jõe teisel kaldal Ošupe vallas asuva Jaunlubāna küla järgi.

Jaam avati 26. novembril 1935. Peatus suleti seoses reisirongiliikluse lõpetamisega 1963. aastal. 

## Viited

## Välislingid

* Infot peatuse kohta; fotod (*vene keeles*)
* Peatus vanal kaardil
Klompimine

**Klompimine** on looduskivile klompimisvasaraga tagumise teel soovitud vormi andmine, enamasti klombitakse korrapäratu kujuga looduskivi risttahukakujuliseks ehituskiviks.

Klombitud kivi ehk klompkivi (vn *брусчатка*, pr *pavé*) kasutatakse näiteks tänavakattematerjalina või müüritises rustikana.

## Vaata ka

* kiviraiumine

## Viited
Kristjan Lepp

**Kristjan Lepp** (18. jaanuar 1974 – 15. oktoober 2020) oli eesti pressifotograaf.

Kristjan Lepp töötas ajakirjades fotograafina juba alates 15. eluaastast. Ta töötanud noortelehes Meie Meel, üleriigilises päevalehes Hommikuleht, nädalalõpulehes Pühapäevaleht, moeajakirjades Stiil ja Stiina. 2016. aasta seisuga töötas Lepp ajakirjadele Kroonika ja Eesti Naine ning oli kaasosanik fotostuudios Direktori Kabinet ja vedas sealsamas ka fotokoolitusi. Ise pidas ta ennast eelkõige portree- ja toidupildistajaks.

Eesti Pressifotograafide Liidu asutajaliikmena vastutas ta aastaid Aasta Pressifoto näituse toimetamise eest.

Lepp jäädvustas Eesti kultuuri-, teatri-, muusika ja meelelahutustegelasi..

Aastatel 1990–1991 ja 2013 osales Kristjan Lepp solisti, kitarristi ja klahvpillimängijana ansambli Lunatic Asylum tegevuses ja oli mitmete laulude autor. Alates 1999 ja 21. sajandi algul oli Kristjan Lepp basskitarrist ansamblis Universumi Direktorid.

## Isiklikku
Kristjan Lepp võitles üle aasta ränga haigusega.

Temast jäid maha pojad Aron ja Robin.

## Viited
Lubāna raudteejaam

**Lubāna raudteejaam** on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonnas Lubānas.

Jaam asus Madona raudteejaamast 35,1 ja Riia jaamast 192 km kaugusel Madona–Lubāna raudteelõigul. 

Jaam avati 26. novembril 1935. Jaamahoone ehitust alustati järgmise aasta suvel; hoone avati 17. detsembril 1937. Tegemist on kahekorruselise kivihoonega, mille esimesel korrusel asusid ootesaal, puhvet, köök, korrapidaja ruum, tualetid ja pagasihoidla. Teisel korrusel olid jaamatööliste ja teetööliste eluruumid. Reisiliikluseks suleti jaam aastal 1963, lõplikult suleti see aastal 1990. Sulgemise järel läks jaamahoone kohaliku kogukonna valdusse, säilinud on sellel asuv raudtee embleem. Lisaks jaamahoonele on säilinud veel eramuks ümber ehitatud vedurite varjualune ja valgusfoor.

## Viited

## Välislingid

* Infot jaama kohta; fotod (*vene keeles*)
* Jaam vanal kaardil
Kangurlased

**Kangurlased** (*Linyphiidae*) on sugukond ämblikke.

Kangurlased on väikesed, enamasti kuni 3 mm suurused. 

Kangurlasi on maailmas kirjeldatud 4667 liiki 618 perekonnast.

## Eesti liigid
Eestis on leitud 212 liiki kangurlasi. See on Eesti liigirikkaim ämblikesugukond.

## Viited
Tühik

**Tühik** on trükitud teksti liigendamise vahend. Arvutikirjas saab tühiku tekitada klaviatuuri tühikuklahviga.

Tühiku kasutamise reeglid ja tavad ei ole kõikides keeltes ühesugused, näiteks paragrahvimärgi ja arvu vahele sisestatakse eestikeelses tekstis tühik (§ 5).  

Kui lause mõistetavuse pärast on oluline, et näiteks paljukohalise arvu (nt 10 000 000) tühikuga eraldatud järgud eraldi reale ei satuks, kasutatakse püsi- ehk poolitamatut tühikut, mille saamiseks tuleb klaviatuuril koos alla vajutada juhtklahv (Ctrl), tõstuklahv (Shift) ja tühikuklahv.  

Tühikute juhuslikul kohakutisattumisel lõigus võivad laopinnal tekkida nn jõed, mis häirivad lugeja pilgu liikumist mööda horisontaalseid tekstiridu.

## Viited

## Välislingid
* Priit Põhjala. Keelekaste: Õiges kohas õige tühik Õpetajate Leht, 15. veebruar 2019
Barnim III (Pommeri)

**Barnim III** (u. 1300 - 14. august 1368) oli Pommeri hertsog Greifide dünastiast.

## Elu

Ta valitses Pommeri-Stettinit aastatel 1344–1368, kuigi ta oli olnud oma isa Otto I kaasvalitseja 1320. aastast, võttes silmapaistvalt osa hertsogkonna kaitsest ja valitsemisest. Püüdes iseseisvuda Brandenburgi margist, asus ta liitu Poola ja Čechyga. 1338. aastal vabastas Brandenburg Pommeri oma ülemvõimu alt ja 1348. aastal tunnistas Karl IV hertsogkonna Saksa-Rooma riigi lääniks, mis aitas kaitsta seda Brandenburgi markkrahvide eest. Kodusõda Brandenburgis aastatel 1349–1354 võimaldas Barnim III oma hertsogkonda vallutustega laiendada. Ta oli esimene *dux Cassuborum* kašuubide hertsog.

## Abielu ja järglased

Barnim III abiellus Braunschweig-Grubenhageni hertsogi Heinrich II tütre Agnesega (u. 1318 - enne või 1371). Nad said neli last:

* Otto  (suri 1337)
* Kasimir III (1348 - 24. august 1372)
* Swantibor III (u. 1351 - 21. juuni 1413)
* Bogislaw VII (enne 1366 - 1404)

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Star Wars Forces of Destiny

**"Star Wars Forces of Destiny"** on 32-osaline veebipõhine joonissari, mis on tehtud George Lucase filmisaaga "Star Wars" põhjal.

Sari koosneb kahe kuni kolme minuti pikkustest osadest, millest esimesed avaldati 3. juulil 2017. Tegelaste repliigid on sisse lugenud Ashley Eckstein, Felicity Jones, Vanessa Marshall, Daisy Ridley, Tiya Sircar, Catherine Taber, Shelby Young, Helen Sadler, Kelly Marie Tran, Olivia Hack.
Miroslav Bartak

**Miroslav Bartak** (sündinud 6. juuni 1938 Košice) on tšehhi illustraator ja karikaturist.

Miroslav Bartek õppis Varnas Bulgaarias mereväeakadeemias, kus temast sai diplomeeritud mereväeinsener. 

Pärast akadeemia lõpetamist sõitis ta mereväemehaanikuna pea kümme aastat kaubalaevadel. 

1969. aastal hakkas ta vabakutseliseks kunstnikuks, keskendudes peamiselt karikatuuride joonistamisele, raamatute illustreerimisele ja joonisfilmidele. Tema joonistuskangelasi iseloomustab suu puudumine. Miroslav Barteki karikatuure on avaldatud üle maailma paljudes väljaannetes. Kokku on ta avaldanud 11 karikatuurikogumikku, millest 7 on avaldatud välismaal (Šveitsis 3, Saksamaal 3 ja Slovakkias 1), lisaks on illustreerinud üle 60 raamatu.

Alates 1970. aastast on tal olnud 86 näitust Euroopa eri paigus. 

Praegu elab Miroslav Bartek Prahas.

## Tunnustus
* 2007 Hollandi Ton Smithi medal
* 2005 Tšehhi karikaturistide liidu aastaauhind
* 1986 Emil Stadion Praha peapreemia 

### Võistluste auhinnad
* I koht Humorestil (2000, 2008)
* I koht FOR FOR FOR Prague (2002, 2007)
* I koht Píseki biennaali (2007)

## Viited

## Välislingid
* Miroslav Bartaki Facebooki fännileht
LucasArts

**LucasArts Entertainment Company, LLC** on George Lucase asutatud ettevõte, mis kuni 2013. aastani tootis videomänge ja pärast seda tegeleb ainult mängude litsentside vahendamisega. Ettevõte on tuntud oma "Star Warsi" teemaliste mängude poolest ja on valmistanud klassika maine saavutanud seiklusmänge, mille hulka kuuluvad Indiana Jonesi teemalised mängud. 

Ettevõte asutati 1982. aastal. 2012. aastal omandas ettevõtte The Walt Disney Company ja järgmisel aastal lõpetati ettevõttes videomängude tootmine.
Enri Pahapill

**Enri Pahapill** (29. juuni 1962 Kuressaare – 13. juuli 2019) oli eesti kunstnik, õpetaja, vaimulik, luuletaja ja endine kümnevõistleja.

Aastal 1982 kogus ta kümnevõistluses 7388 punkti.

Ta lõpetas 1985. aastal Tartu Riikliku Ülikooli kehakultuuriteaduskonna.

Ta oli aastatel 1985–1995 Häädemeeste Keskkooli kehalise kasvatuse, ajaloo ja kunstiõpetuse õpetaja. Samuti tegutses ta Pärnumaa spordikoolis maakonna kergejõustikukoondise peatreenerina.

Aastatel 1994–2013 oli ta EELK Pärnu ning Viljandi praostkonna õpetaja. Ta oli ka EAÕK Haapsalu Maria Magdaleena koguduse liige ja abiline.

Aastast 2017 juhendas ta Haapsalu Sotsiaalmaja päevakeskuses puudega noorte kunstiringi ja vanurite joonistamisringi.

Ta on maetud Karja kalmistule.

## Isiklikku
Tema poeg on kümnevõistleja Mikk Pahapill.

## Viited

## Välislingid
*Haud Karja kalmistul
Viktor Svedberg

**John Viktor Alexander Svedberg** (sündinud 24. mail 1991 Göteborgis) on Kasahstani-Rootsi jäähokimängija, kes mängib kaitsjana KHL-i klubis Moskva CSKA.

Ta alustas klubikarjääri Rootsi klubis Rögle BK. Rootsi kõrgliigas debüteeris ta hooajal 2010–11 Frölunda HC-s.

Hooajal 2013–14	asus ta mängima American Hockey League'i klubis Rockford IceHogs. Hooajal 2015–16 pääses Svedberg NHL-is väljakule Chicago Blackhawksi meeskonnas kokku 30 korral, lõi kaks väravat ja andis kaks väravasöötu. Seejärel mängis ta IceHogsis kuni hooaja 2017–18 lõpuni.

Hooaja 2018–19 alguses mängis Svedberg Rootsi kõrgliiga klubis Linköpings HC. 2018. aasta detsembris siirdus ta KHL-i klubisse Nur-Sultani Barõs. 2021. aasta juunis sõlmis ta kolmeaastase lepingu Moskva CSKA-ga.

Barõsis mängides sai ta Kasahstani kodakondsuse ja osales Kasahstani jäähokikoondisega 2021. aasta maailmameistrivõistlustel.

## Välislingid
* Viktor Svedberg KHL.ru lehel
* Viktor Svedberg hockeydb.com lehel
* "Han överväger att byta landslag – till Kazakstan". expressen.se. Vaadatud 7.7.2020.
Bogislaw V (Pommeri)

**Bogislaw V** (poola: *Bogusław*, ladina: *Bogislaus*) (u. 1318 - 23. aprill 1374) oli Pommeri hertsog.

Hertsog Wartislaw IV ja selle naise Elisabethi vanima pojana oli Bogislawil kaks venda, Barnim IV ja Wartislaw V. Vennad valitsesid pärast nende isa surma 1326. aastal koos. Nad asusid Poola kuninga Kazimierz III-ga liitu Saksa ordu vastu.

Barnimi surm 1366. aastal viis tülini Bogislawi ja Wartislawi vahel, mis lahendati 1368. aasta lepinguga Pommeri jaotamisest Bogislaw V, Wartislaw V ning Barnimi poegade Bogislaw VI ja Wartislaw VI vahel. Bogislaw sai enamiku Pommeri-Wolgasti Taga-Pommeri osast, sealt Pommeri-Stolpi (nimetatud Stolpi, nüüd Słupski linna järgi). Wartislaw sai Neustettini (Szczecinek) piirkonna ning Barnimi pojad said Põhja-Ees-Pommeri koos Rügeni ja Usedomiga.

Bogislawi tütar Elisabeth abiellus 1363. aastal Saksa-Rooma keisri ja Tšehhi kuninga Karl IV-ga, kes sõlmis 1370. aastal oma väimehega liidu.

## Abielud ja lapsed

28. veebruaril 1343 abiellus Bogislaw oma esimese naise Elżbietaga. Too oli Kazimierz III tütar. Nad said kaks last:

* Elisabeth (1347 – 15. aprill 1393)
* Kasimir (u. 1351 – 2. jaanuar 1377)

Elżbieta suri 1361. aastal. 1362. aastal abiellus Bogislaw oma teise naise Adelheidiga. Too oli hertsog Ernst I tütar. Nad said neli last:

* Wartislaw (suri 24. veebruaril 1395)
* Bogislaw (u. 1363 – 11. veebruar 1418)
* Barnim V (1369 – 16. mai 1402)
* Margarethe (1366 – 1407/1410)

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Chewbacca

**Chewbacca**, hüüdnimega **Chewie**, on väljamõeldud tegelaskuju George Lucase "Star Warsi" filmisaagas. Ta on humanoidne tulnukas, kes pärineb wookieede koduplaneedilt Kashyyyk.
Jüri Saska

**Jüri Saska** (sündinud 20. augustil 1974 Adaveres) on Eesti mereväelane, endine Mereväe ülem, auastmelt kommodoor .

## Haridus, sõjaline kvalifikatsioon ja täiendusõpe
1992 – Põltsamaa Ametikool
1998 – Marinens Officershögskola, mereväeohvitseri põhikursus (Rootsi)
2000 – BE/NL Mine Warfare School EGUERMIN, miinitõrje staabiohvitseride kursus (Belgia)
2004 – Karlberg Military Academy, meretaktika programm (Rootsi)
2006 – Kaitseministeerium, XIV kõrgemad riigikaitsekursused (Eesti)
2008 – Naval War College, ohvitseri väljaõppe kolmas tase (USA)
2009 – Salve Regina University, rahvusvaheliste suhete magister (USA)
2011 – Tallinna Tehnikakõrgkool, transport ja logistika
2016 – Naval War College, ohvitseri väljaõppe neljas tase (USA)

## Teenistuskäik
1993–1994 – Ajateenistus mereväes
1994–1997 – Teenistus mereväes
1998–2000 – Patrull-laev Sulev, miiniohvitser, komandöri abi
2001 – Patrull-laev Suurop, komandör
2001–2002 – Miinilaevade Divisjoni staap, vanemstaabiohvitser
2002–2005 – Miinijahtija Sulev, komandör
2005–2006 – Staabi- ja toetuslaev Admiral Pitka, komandör
2006–2007 – Mereväe Staap, vanemstaabiohvitser
2007–2008 – Mereväe Staabi operatiiv- ja planeerimisosakond, operatiivjaoskonna ülem
2008–2011 – Mereväebaasi ülem
2011–2012 – Mereväe Staabi operatiiv- ja planeerimisosakonna ülem
2012–2014 – Mereväe Staabi ülem
2014–2017 – Mereväe laevastiku ülem
2017–2024 – Mereväe ülem

## Auastmed

## Tunnustus
*Mereväebaasi teenetemärk
*Miinilaevade Divisjoni teenetemärk
*Mereväe teenetemärgi “Usk ja tahe” III klass “Raudankur”
*Mereväe teenetemärgi “Usk ja tahe” II klass “Hõbeankur”
*Eesti Mereväe NATO kontingendi medal
*Mälestusmedal “10 aastat taastatud Kaitseväge”
*Kaitseväe teenetemärk kaitsealaste teenete eest
*Kaitseväe teeneterist eeskujuliku teenistuse eest
*Kaitseliidu Valgeristi III klass

## Isiklikku
Jüri Saska on abielus, tal on poeg Joosep ja tütar Johanna.

## Viited
Wartislaw V

**Wartislaw V** (umbes 1. november 1326 – 1390) oli Pommeri dünastiast Pommeri hertsog. Ta valitses Pommeri-Wolgastit esialgu koos oma vanemate vendade Barnim IV ja Bogislaw V-ga. Ta oli nende varjus ja pärast 1368. aastat valitses ta oma osa hertsogkonnast: *Neustettini maad*. Neustettin on nüüd Szczecinek.

## Elu

Wartislaw V oli Pommeri-Wolgasti hertsogi Wartislaw IV ja tolle naise Elisabethi noorim poeg.

Pärast Wartislaw IV surma valitsesid tema vanemad pojad Barnim IV ja Bogislaw V Pommeri-Wolgastit üheskoos, esialgu eestkoste all. Wartislavi on esmamainitud 1338. aasta dokumendis, mida ta pole pitseerinud. 1341. aastast valitsesid kolm venda üheskoos ja sõltumatult. Bogislaw oli alguses kõige aktiivsem valitseja, hiljem oli aktiivseim Barnim. Wartislaw jäi alati oma vendade varju.

Barnim IV suri 1365. aastal. Tema pojad Wartislaw VI ja Bogislaw VI pärisid tema osa valitsusest. Nad toetasid Wartislaw V Bogislaw V vastu. Vaidlus mandus kodusõjaks ja keiser Karl IV sekkus. Ta volitas vahekohtu komisjoni, kuhu kuulus Lübecki linnanõukogu. 25. mail 1368 leppisid hertsogid kokku Pommeri-Wolgasti esialgses jaotuses, kus Wartislaw V sai Neustettini maa. Lõplik jaotus tehti 8. juunil 1372.

Wartislaw V suri 1390. aastal. Tõenäoliselt maeti ta Pudagla kloostrisse.

Wartislaw V oli ajaloolase Martin Wehrmanni (1861–1937) sõnul vallaline ja mõne genealoogi vastupidised teated on valed.

## Vaata ka

* Pommeri dünastia
* Pommeri hertsogkonnad ja hertsogid
Barnim IV (Pommeri)

**Barnim IV** (1325 - 22. august 1365) oli Pommeri-Wolgasti-Rügeni hertsog.

## Elu

Ta oli Pommeri-Wolgasti hertsogi Wartislaw IV teine poeg ning Bogislaw V ja Wartislaw V vend.

Ta abiellus Werle isanda Johann II tütre Sophiega (1329–1364). Nad said kaks poega, Wartislaw VI ja Bogislaw VI, ning tütre Elisabethi.

Ta päris Pommeri-Wolgasti-Rügeni, kui tema isa 1326. aastal suri. Ta oli sel ajal aastane. Ta jagas eestkostet oma venna Bogislaw V-ga.

Keiser Karl IV kuulutas 1348. aastal Barnim IV otse keisrile alluvaks.
Kasimir III (Pommeri)

**Kasimir III (IV)** (1348 – 24. august 1372), Barnim III vanim poeg, oli üks Pommeri-Stettini hertsogitest. Ta suri kampaanias Brandenburgi margi vastu Königsbergi (Neumark) piiramise ajal 1372. aastal.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Vietalva vald

**Vietalva vald** (läti keeles *Vietalvas pagasts*) on vald Lätis Aizkraukle piirkonnas. Vald piirneb sama piirkonna Klintaine, Aiviekste, Bebri ja Irši vallaga ning Madona piirkonna Bērzaune, Kalsnava, Vestiena ja Sausnēja vallaga.

Valla pindala on 130 km². 2016. aasta seisuga elas seal 789 inimest. Aastal 2025 oli elanikke 606. Valla keskuseks on Vietalva küla.

## Loodus

Vald asub Vidzeme kõrgustikul. Vallas voolavatest jõgedest tähtsamad on Pelve ja Veseta.

Looduskaitse all on Jaunvēdersāpji tamm, Jurģīši hiidtamm, Ošlejase saar, Vietalva vaher, Alunēni hiidtamm, Jaunāsmuiža tamm, Klētnieki tamm, Bišugravise tamm, Ausekļise tamm, Koolitamm, Baltuži tamm, Vietalva kiriku tamm, Vietalva kõrtsi hiidtamm, Rušiņi künnapuu, Rušiņi tammed, Pendēri tamm, Šūšļi esimene tamm, Lācīši hiidtamm ja Beitāni hiidtamm. Valla lõunaosa asub osaliselt Veseta luhasoo hoiualal.

## Ajalugu

Aastal 1935 oli Vietalva valla pindala 81 km² ja seal oli 1256 elanikku. Aastal 1945 moodustati vallas Sala ja Vietalva külanõukogu, vald likvideeriti aastal 1949. Aastal 1954 liideti Vietalva külanõukoguga likvideeritav Sala külanõukogu, aastal 1960 aga Odziena külanõukogu. Aastal 1990 organiseeriti külanõukogu ümber vallaks. Aastatel 2009–2021 kuulus vald Pļaviņase piirkonda.

Kultuurimälestistest on regionaalse kaitse all Odziena mõisa häärber.

## Asustus

2011. aasta seisuga elas vallas 672 lätlast, 49 venelast, 17 valgevenelast, 5 ukrainlast, 18 poolakat ja 4 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Vietalva

**Vietalva** on küla (*ciems*) Lätis Aizkraukle piirkonnas, Vietalva valla halduskeskus. Küla asub valla keskosas, endisest piirkonnakeskusest Pļaviņasest 20 km ja Riiast 137 km kaugusel. 

Külas asub aastal 1814 valminud luteri kirik. Vietalva kiriku tamm on looduskaitse all. 

Külas asuvad Vietalvas centrsi, Vietalva, Bērnudārzsi ja Veikals1 bussipeatus. Vietalvast lõunas asub spordikompleks Mailes, külas toimub üks Läti SEB maratonisarja etappidest.

17.–24. augustil 1944 toimusid külas ja selle ümbruses lahingud 130. Läti laskurkorpuse ja Saksa vägede vahel, mille käigus sai kannatada ka Vietalva kirik. Sealsele vennaskalmistule on maetud 499 langenud Punaarmee sõdurit. Aastatel 2009–2021 kuulus asula halduslikult Pļaviņase piirkonda.

Vietalvas on sündinud Läti poliitik Dagnija Staķe.

## Elanike arv


* 122 (1970)
* 164 (1979)
* 289 (1989)
* 275 (2000)

* 208 (2011)
* 240 (2015)
* 145 (2021)
* 155 (2026)


## Viited
Surnud 29. aprillil

*Siin loetletakse [[29. aprill]]il surnud tuntud isikuid.*

* 1901 – Viktor Schröter, baltisaksa päritolu Venemaa arhitekt
* 1929 – Rudolf Nilsen, norra luuletaja
* 1951 – Ludwig Wittgenstein, austria filosoof
* 1951 – Hugo Pärtelpoeg, Eesti advokaat ja poliitik
* 1960 – Karl Tuvike, eesti luteri vaimulik ja kaitseliitlane
* 1980 – Alfred Hitchcock, Briti filmilavastaja ja stsenarist
* 1992 – Naima Ebrok, eesti rahvatantsujuht
* 1999 – Toivo Aare, eesti ajakirjanik
* 2004 – Julius Ridal, eesti advokaat
* 2011 – Ralf Parve, eesti kirjanik 
* 2011 – Waldemar Baszanowski, Poola sportlane, olümpiavõitja
* 2011 – Vladimir Krainev, vene pianist ja klaveripedagoog, NSV Liidu rahvakunstnik 
* 2011 – Teofila Reich-Ranicki, juudi päritolu kunstnik 
* 2014 – Frank Budd, USA sprinter ja Ameerika jalgpallur
* 2014 – Bob Hoskins, inglise näitleja 
* 2014 – Reuven Feuerstein, iisraeli psühholoog 
*2015 – Giovanni Canestri, itaalia vaimulik 
* 2015 – Jean Nidetch, USA ettevõtja, Kaalujälgijate organisatsiooni kaasasutaja 
* 2015 – Ewald Quak, saksa päritolu Eesti matemaatik
*2016 – Dmõtro Gnatjuk, ukraina ooperilaulja (bariton) 
* 2016 – Chen Zhongshi, hiina kirjanik 
* 2016 – Renato Corona, Filipiinide Ülemkohtu peakohtunik 
* 2016 – Alyson Bailes, briti diplomaat
*2017 – George Genyk, USA Ameerika jalgpallur
*2018 – Luis García Meza Tejada, Boliivia riigitegelane ja sõjaväelane
*2019 – Aivar Leštšinski, eesti koorijuht 
*2019 – John Singleton, Ameerika Ühendriikide filmilavastaja, stsenarist ja produtsent 
*2019 – Josef Šural, tšehhi jalgpallur 
*2020 – Antero Jyränki, soome õigusteadlane 
*2020 – Maj Sjöwall, rootsi kirjanik, ajakirjanik, tõlkija ja graafik 
*2020 – Jānis Lūsis, läti odaviskaja 
*2020 – Eili Kukkur, eesti arhitekt 
*2020 – Trevor Cherry, inglise jalgpallur ja jalgpallitreener 
*2020 – Irrfan Khan, India näitleja 
*2020 – Yahya Hassan, palestiina päritolu Taani luuletaja 
*2025 – Eevi Astel, eesti etnoloog ja museoloog
Ciążeń

**Ciążeń** on küla Poolas Suur-Poola vojevoodkonnas Słupca maakonnas Lądeki vallas. Ciążeń asub Warta jõe paremal kaldal, Słupcast umbes 9 km lääneedelas ja Poznańist ligikaudu 65 km idakagus.

Ciążeń sai linnaõigused 1260. aastal, kuid kaotas need 1309. aastal. Teist korda sai Ciążeń linnaõigused 1504. aastal, kuid kaotas need 1718. aastal.

## Viited
Gertrudenlusti suvemõis

**Gertrudenlusti suvemõis**, ka **[[Boustedt]]i suvemõis**, oli suvemõis Tallinnas, Marienthali suvemõisa kõrval (tänapäeva Mustamäe tee ääres).

## Viited
Daniel Everett

**Daniel Leonard Everett** (sündinud 1951) on Ameerika keeleteadlane. 

Ta on uurinud indiaani keeli, sealhulgas eriti pirahã keelt.

## Teoseid
**How Language Began: The Story of Humanity's Greatest Invention*. (2017)
Matt Frattin

**Matthew Frattin** (sündinud 3. jaanuaril 1988 Edmontonis Alberta provintsis) on Kanada jäähokimängija, kes mängib KHL-i klubis Nur-Sultani Barõs ründajana paremäärel.

Aastatel 2007–2011 mängis Frattin Põhja-Dakota Ülikooli jäähokimeeskonnas. Hooajal 2010–11 oli ta ülikooliliigas suurim väravakütt (36 väravat).

2007. aastal valiti ta NHL-i ''draft''is Toronto Maple Leafsi poolt 99. valikuna. NHL-is debüteeris ta 9. aprillil 2011. Esimese värava lõi ta liigas 19. novembril 2011 mängus Washington Capitalsi vastu.

2013. aasta juunis liitus ta Los Angeles Kingsiga. Hooaja 2013–14 lõpus mängis ta Columbus Blue Jacketsis.

2014. aasta juulis naasis Frattin Maple Leafsi, kuid mängis edaspidi peamiselt Maple Leafsi noorteklubis Toronto Marlies American Hockey League'is (AHL). Hooajal 2016–17 mängis ta AHL-is Stockton Heati ridades.

2018. aastal liitus ta Barõsiga. Hooaja 2017–18 lõpus mängis ta Šveitsi kõrgliiga klubis Lausanne HC ning naasis seejärel Barõsi. Hooajal 2019–20 mängis Frattin KHL-is Kaasani AK Barsi ridades. 2020. aasta mais liitus ta taas Barõsiga.

## Välislingid
* Matt Frattin KHL.ru lehel
* Matt Frattin NHL.com lehel
* Matt Frattin hockeydb.com lehel
Zbigniew Rau

**Zbigniew Włodzimierz Rau** (sündinud 3. veebruaril 1955 Łódźis) on Poola poliitik (Õigus ja Õiglus), jurist ja õigusteadlane.

Ta lõpetas Łódźi Ülikooli õiguse- ja haldusteaduskonna 1977. aastal. 1980. aastal osales ta ametiühinguliikumise Solidaarsus tegevuses. Doktorikraadi omandas ta 1982. aastal ja järeldoktoriõpingud lõpetas ta 1996. aastal. 

Aastatel1981–1995 töötas Rau lektorina mitmes välismaa ülikoolis. Alates 1995. aastast oli ta Łódźi Ülikooli õppejõud. Aastatel 2015–2019 oli ta Łódźi vojevoodkonna vojevood. Alates 2019. aastast on ta Poola Seimi liige.

26. augustist 2020 kuni 27. novembrini 2023 oli ta Poola välisminister.

## Viited
Rootsi rüütelkond

**Rootsi rüütelkond** on Rootsi aadelkonna seisuslik ühendus.

Rootsi kuningriigi aadelkond kujunes Rootsi suurvõimu ajastul, Rootsi ja Soome alade keskaegsest maksuvabade seisusest (rootsi k. *[[:sv:frälse|frälse]]*, soome k. *[[:fi:rälssi|rälssi]]*).

1561. aastal  asutas kuningas Erik XIV, kroonimispidustustel  krahvi ja vabahärra seisused, varem Rootsi aadlikel tiitleid ei olnud.

1626. aastast jaotati Rootsi rüütelkonna liikmed kolme klassi: esimene klass ehk härrasteklass (rootsi keeles *herreklass*), kuhu kuulusid krahvid ja vabahärrad, teise klassi ehk rüütliteklassi (*riddarklass*), nendest madalamad Rootsi Riiginõukogu perekonnad ja kolmandasse klassi (*svenneklass*) ülejäänud Rootsi ja Soome alade aadlisuguvõsad. Rootsi riigi ja rüütelkonnaga on tugevalt seotud Rootsi riigi Soome alade rüütelkonna liikmed. 1581. aastal moodustati Soome aladest Soome hertsogkond, mille valitsejaks oli Soome suurhertsogi tiitliga Johan III. Rootsi keskaegne põlisaadel (sv) (Banérid, Bielked, Brahed, Hornid, Natt och Dagid, Stenbockid, Stålarmid, Tre Rosorid jt immatrikuleeriti Rootsi rüütelkonda).

Rootsi rüütelkond pidas Rootsi kuningriigi aadlimatriklit Stockholmi Rüütlimaja aadlimatriklis.

Vene-Rootsi sõja (1808–1809)) järel Soome eraldamise järel Rootsist moodustus ka eraldatud Soome suurvürstiriigi Soome aadli Soome rüütelkond, kes omas juba aastast 1569. pärilikku aadliseisust. 

## Vaata ka
*Rootsi introdutseeritud aadlisuguvõsade loend
*Rootsi introdutseerimata aadlisuguvõsade loend
*Soome rüütelkond, Soome rüütelkonna aadlimatrikkel  Soome suurvürstiriigis
*Läänemereprovintside immatrikuleerimata aadlisuguvõsade loend Rootsi Läänemereprovintsides ja Venemaa keisririigi Balti kubermangudes
## Viited

## Välislingid
*Stockholmi Rüütlimaja koduleht
Vanaislandi keel

**Vanaislandi keel** on islandi keele vana keelekuju. 

Seda nimetatakse sageli ka vanapõhja keeleks, kuigi vanaislandi keel oli vaid üks selle murretest. Vanaislandi keeles 12.–13. sajandil kirjutatud Islandi saagad moodustavad enamiku säilinud vanapõhjakeelsetest tekstidest. 8.–14. sajandil kuulus vanaislandi keel vanapõhja keele Lääne-Skandinaavia harusse.

Vanaislandi keelest on eesti keelde tõlkinud Mart Kuldkepp.
Stukmaņi

**Stukmaņi** (nõukogude perioodil *Selga*) on küla (*ciems*) Lätis Aizkraukle piirkonnas, Klintaine valla halduskeskus.

Küla asub Daugava paremal kaldal  maantee A6 ääres. Külas asuvad Stukmaņu centrsi ja Stukmaņi bussipeatus.

Küla jääb Koknese-Odziena maastikukaitsealale. Looduskaitse all on Stukmaņi hiidtammed, Dārgakmeņi tamm, Stukmaņi veski tamm, Stukmaņi Spodri elupuud ja veel kaks nimetut tamme.

Küla on tekkinud endise Stukmaņi mõisa keskuse juurde. Aastatel 2009–2021 jäi asula Pļaviņase piirkonda.

Stukmaņi mõisa hoonetekompleks, selle aidad, Sikadele nime kandev vana häärber, tõllakuur ja torniga tall on muinsusmälestistena riikliku kaitse all.

## Elanike arv


* 127 (1970)
* 157 (1979)
* 248 (1989)
* 234 (2000)

* 194 (2011)
* 171 (2015)
* 149 (2021)
* 139 (2026)


## Viited
Sulgkaal (poks)

**Sulgkaal** on poksi kaalukategooria, milles võistlejad ei tohi kaaluda üle 126 naela ehk üle 57 kg.

Tuntumad sulgkaalus poksijad on Orlando Salido, Chris John, Juan Manuel López, Celestino Caballero, Yuriorkis Gamboa, Elio Rojas, Israel Vazquez, Cristobal Cruz, Rafael Márquez, Rocky Juarez, Steven Luevano, Naseem Hamed, Marco Antonio Barrera ja Manny Pacquiao.
Poolraskekaal (poks)

**Poolraskekaal** on poksi kaalukategooria, mida määratletakse mitmeti. Olümpiamängudel tähistab see võistleja kaaluvahemikku 165–178 naela ehk 75–81 kg (jääb keskkaalu ja raskekaalu vahele). Profipoksis jääb see vahemikku 168–175 naela või 76–79 kg.

Tuntumad poolraskekaalu poksijad on Bernard Hopkins, Tommy Loughran, Billy Conn, Joey Maxim, Archie Moore, Michael Moorer, Bob Foster, Ann Wolfe, Michael Spinks, Dariusz Michalczewski, Roy Jones Jr, Sergey Kovalev, Joe Calzaghe ja Zsolt Erdei.
Odze järv

**Odze järv** (ka **Trakšēni järv**, läti keeles *Odzes ezers*) on järv Lätis Aizkraukle piirkonna Aiviekste vallas.

Järv asub Vidzeme kõrgustiku lõunanõlval metsasel maastikul merepinnast 92,1 meetri kõrgusel. Selle valgla on 7,1 km². Järves on üks saar. Kaldad on enamasti madalad ja tasased, kohati ka järsemad. Kaldaid palistab 20-100 meetri laiune kaldataimestiku riba, kus kasvavad kõrkjad, pilliroog, mõõkhein, alsid, hundinuiad, valge vesiroos, kollane ja väike vesikupp, kilbukad, tähk-vesikuusk, kaelus-penikeel, läik-penikeel ja ujuv penikeel. 

Põhi on kohati mudane, kohati liivane, kohati kruusane, kohati kivine. Sügavamal on põhjas poole meetri kuni meetri paksune sapropeeli kiht, mille all lasub järvelubi. Kaladest elavad järves koha, latikas, särg, ahven, haug, linask, nurg, roosärg, koger ja angerjas.

Järve kallastel on mitu  ujumiskohta, spordi- ja puhkebaas *Mežezers*, talispordikeskus *Jaujas*. Küladest jäävad Odze järve kaldale Mežezers, Trakšēni ja Ezerkrasti.

## Viited
Zaniemyśl

**Zaniemyśl** (saksa keeles *Santomischel*) on linn Poolas Suur-Poola vojevoodkonnas Środa Wielkopolska maakonnas, Zaniemyśli valla halduskeskus. Zaniemyśl asub Środa Wielkopolskast umbes 11,5 km edelas ja Poznańi kesklinnast ligikaudu 32 km lõunakagus.

Zaniemyśli on esmamainitud 1239. aastal. Zaniemyśl sai linnaõigused 1742. aastal, kuid kaotas need 1934. aastal. Teist korda sai Zaniemyśl linnaõigused 1941. aastal, aga kaotas need 1948. aastal.

1. jaanuaril 2025 sai Zaniemyśl linnaõigused tagasi.

## Viited
Dunalkas skola

**Dunalkas skola** (ka **Dunalkas Skola**, tõlkes *Dunalka kool*) on küla (*mazciems*) Lätis Lõuna-Kuramaa piirkonna Dunalka vallas.

Küla asub valla  keskusest Dunalkast 2 kilomeetri kaugusel. Seal asuvad Dunalka valla ajaloo hoidla ja Andrejs Spāģise nimeline Dunalka põhikool. Aastani 2021 kuulus küla Durbe piirkonda.

Küla juures kasvav tamm ümbermõõduga 4.06 meetrit ja kõrgusega 26 meetrit on looduskaitse all.

Aastal 2005 oli külas elanikke 19.

## Viited
Aiviekste vald

**Aiviekste vald** (läti keeles *Aiviekstes pagasts*) on vald Lätis Aizkraukle piirkonnas. Vald piirneb sama piirkonna Pļaviņase linnaga, Klintaine ja Vietalva vallaga, Madona piirkonna Kalsnava vallaga ning Aiviekste jõel Jēkabpilsi piirkonna Varieši ja Krustpilsi vallaga.

Valla pindala on 145 km². 2016. aasta seisuga elas seal 714 inimest. Valla keskuseks on Kriškalni küla, vallavanem on Giedre Zvirgzdiņa.

Vallas voolavatest jõgedest tähtsaimad on Aiviekste ja Veseta. Suurim järv on Odze järv.

## Ajalugu

Vald on kujunenud Vitebski kubermangu Aiviekste läänekaldale jäänud aladest. See moodustati aastal 1922, mil selle territoorium eraldati Ungurmuiža valla aladest. Aastal 1933 sai Gostiņi linnaõigused ja eraldus vallast. Aastal 1935 oli Aiviekste valla pindala 50,93 km² ja seal oli 1605 elanikku.

Aastal 1945 moodustati vallas Brīvzemnieki ja Aiviekste külanõukogu, vald likvideeriti aastal 1949. Aastal 1960 liideti Aiviekste külanõukogu Pļaviņase linnaga ja moodustati Pļaviņase linna maaterritoorium, millega liideti veel Klintaine külanõukogust Pļaviņase sovhoosi alad. Aiviekste külanõukogu moodustati Pļaviņase linna maaterritooriumist taas aastal 1975. Aastal 1990 organiseeriti külanõukogu ümber vallaks. Aastatel 2009–2021 kuulus vald Pļaviņase piirkonda.

## Kaitstavad mobjektid

Kultuurimälestistest on kohaliku kaitse all kivisild Veseta jõel. Regionaalse kaitse all on Puduļi linnamägi. Riikliku kaitse all on Draudavase muinaskalmed ning ristikivid.

Looduskaitse all on Krūmēni kalmistu männid, Alejase tamm ja Dzeņakalnsi tamm, osaliselt jääb valda ka Kalsnava dendraarium. Lisaks on vallas seitse nimetut looduskaitsealust põlispuud. Valla põhjaosa asub osaliselt Veseta luhasoo hoiualal. Valda jääb Vesetnieki niitude hoiuala.

## Asustus

2011. aasta seisuga elas vallas 566 lätlast, 107 venelast, 16 valgevenelast, 4 ukrainlast, 6 poolakat ja 6 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid